Ir-Regolament tal-Kummissjoni (KE) Nru 282/98
tat-3 ta’ Frar 1998
li jemenda r-Regolament (KEE) Nru 2568/91 dwar il-karatterstiċi taż-żejt taż-zebbuġa u l-fdalijiet taż-żejt taż-żebbuġa u dwar il-metodu rilevanti ta’ l-analiżi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar it-twaqqif ta’ l-organizazzjoni komuni tas-suq taż-żjut u x-xaħmijiet [1], kif emendat l-aħħar bir-Regolament (KE) Nru 1581/96 [2], u b’mod partikolari l-Artikolu 35 tiegħu,
Billi r-Regolament tal-Kummissjoni (KEE) Nru 2568/91 [3], kif emendat l-aħħar permezz tar-Regolament (KE) Nru 2472/97 [4], jiddefinixxi l-karatteristiċi taż-żejt taż-żebbuġa u l-fdalijiet taż-żejt taż-żebbuġa u l-metodi rilevanti ta’ l-analiżi;
Billi verifika sussegwenti uriet il-ħtieġa biex jitranġa t-test tar-Regolament (KE) Nru 2472/97; billi, bħala rizultat, it-test tar-Regolament (KEE) Nru 2568/91 irid jigi adattat;
Billi r-Regolament (KE) Nru 2472/97 jidħol fis-seħħ fis-60 jum wara l-publikazzjoni tiegħu fil-Ġurnal Uffiċjali tal-Komunitajiet Ewropej, jiġifieri fl-10 ta’ Frar 1998; billi dan ir-Regolament irid ukoll jidħol fis-seħħ f’dik id-data;
Billi l-miżuri li hemm provduti f’dan ir-Regolament huma skond l-opinjoni tal-Kumitat ta’ Ġestjoni għaż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
Il-Figuri 1, 2, 3 u 4 annessi ma’ dan ir-Regolament huma b’dan miżjuda ma’ l-Anness XVIII tar-Regolament (KEE) Nru 2568/91.
Artikolu 2
Dan ir-Regolament għandu jidħol fis-seħħ fl-10 ta’ Frar 1998.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fil-Brussel, it- 3 ta’ Frar 1998.